Wessinghage voitti Euroopan-mestaruuden 5 000 metrillä Ateenan Euroopan-mestaruuskilpailuissa vuonna 1982 ajalla 13.28,90. Hän sai 1 500 metrillä EM-pronssia Roomassa 1974 ajalla 3.41,1. Prahan EM-kilpailuissa 1978 hän oli 1 500 metrillä neljäs ja Helsingin MM-kilpailuissa 1983 5 000 metrillä kuudes. Hän voitti kultaa 1 500 metrillä Kesäuniversiadeissa 1975. Olympialaisissa hän karsiutui välierissä 1 500 metrillä Münchenissä 1972 sekä 800 metrillä ja 1 500 metrillä Montrealissa 1976.